MyMusic » Hazai » Zene, nyaralással – júliusban is PLÁZS
A balatoni nyaralás és ellazulás fővárosában, Siófokon megújult PLÁZS máris a nyaralók kedvenc célpontja lett, hiszen míg nappal a Balaton partján pihenhetünk és adhatjuk át magunkat a vízi örömöknek, addig éjjel a hazai zenei élet legjava koncertezik a naplemente kíséretében. Júliusban jön Kasza Tibi, Dj Dominique Show-ra, Quimby, Majka & Curtis, Kowalsky meg a Vega és Brains koncertekre bulizhatunk...
A siófoki PLÁZS a „legnyáribb pontja” az országnak. Nappal fürdőzhetünk a Balatonban, szörfölhetünk, a homokos parton ütögethetjük a röplabdát, hétvégente pedig ingyenes yoga, kangoo, vízi aerobic vagy zumba órákon mozgathatjuk át minden porcikánkat. Ha pedig előre lemozogtuk a falatokat, akkor felfedezhetjük a Balaton ízeit, a lángostól az ínyenc halfalatokig. Ha pedig leszáll az éjszaka elkezdődhet a parti, a díszlet pedig nem más, mint a magyar tengeren megcsillanó holdfény, miközben a legjobb hazai előadók – eddig már a Wellhello és a Halott Pénzt többezres közönséget megmozgatva - szolgáltatják a muzsikát.
Balaton, brains, DJ Dominique, fesztivál, kowalsky meg a vega, Majka és Curtis, PLÁZS, quimby, Siófok